**Clarificari de la Ministerul Trasporturilor**

Pentru a clarifica acțiunile ministerului și ale companiilor aflate în coordonare aduc următoarele precizări:

- TOȚI cetățenii ucraineni circulă GRATUIT cu trenurile CFR (pe o perioadă nedeterminată, având în vedere situația din Ucraina);

- La nivelul Regionalelor de Căi Ferate București Nord / Cluj / Galați / Iași persoanele refugiate din Ucraina primesc asistență de la autorități locale, ONG-uri;

- Au fost create puncte speciale de informare cu translatori, s-au amenajat Săli de așteptare unde primesc apă și hrană;

- Garniturile CFR Călători au fost suplimentate cu vagoane pentru a asigura călătoriile gratuite pentru refugiații din Ucraina.

Detalii suplimentare:

Regionala CF București Nord

Spații amenajate: 2 spații amenajate – sala de așteptare clasa a II-a și un fost spațiu comercial

Puncte de informare: 1 pe peronul central

Regionala CF Cluj

Puncte de frontieră: Halmeu, Sighetu Marmației

Spații amenajate: Halmeu (sală de așteptare), Sighetu Marmației (sală de așteptare), Oradea (sală de așteptare), Cluj Napoca (sală de așteptare)

Regionala CF Galați

Puncte de frontieră: Isaccea și Rădulești

Spații amenajate: 1 spațiu în Gara Galați

Regionala CF Iași

Puncte de frontieră la: Socola, Ungheni

Spații amenajate: săli de așteptare la Iași și Suceava